Lephata la Goromente wa Selega...
Lephata la Goromente wa Selegae(MLG)
Kaedi ya lephata
Gole gontsi ka Ditiragalo O Le Ma’tafaioi A Le Tupu: E na’o o le Fa’amaepaepa ma le Le Gaoia. Aua o lo’o iai ana Faleupolu e fofogaina sona finagalo, pe a finagaloina. Mmegi Blogs :: Ga se go atla
Ga se go atla
E rile go bona e ka se ka ya kgona morwalo wa go tlhabolola lefatshe e le nosi, puso ya tla ka mogopolo wa Dikomiti Tsa Ditlhabololo Tsa Metse (Village Development Committees/VDCs).
Mogopolo ya nna gore, a e re puso e lwela tse e leng tsa lefatshe le setshaba ka kakaretso, dikomiti tse tsone di lwele go tlhabolola metse ya tsone; metse e di leng mo go yone.
E re fa go ka nna jalo, mosepele o tswelele sentle, le kgang go se ke go nne le epe. Mme ka dilo ga di ke di nna di tsamaya sentle ka nako tsotlhe, re utlwa fa kwa metseng mengwe ya Tswapong, seemo e le se sele. Ga twe koo, batho bangwe ga ba duele matlo a VDC, ba saletse kwa morago ka madi a mantsi fela thata.
Mme kwa metseng e mengwe gone go ntse jang? Fela jaaka re utlwile, go bolelwa fa le koo selelo se ntse se le sengwefela. Pego ya re, kwa Maunatlala, komiti ya ditlhabololo e na le matlo a boroko a le masome mabedi le boroba bongwe. Mme ka batho ke bao ba nna fela ba sa duele, ba thubile kobo segole, sekoloto ke dikete di supa (P7,000) e le madi a go tswa kwa go 2016, go tla go fitlha ngwaga ono.
Re dumalane le komiti gore, madi a, a mantsi thata. One madi a, a batlelwa eng? Re utlwile e
bile re itse gore, madi a, a batlelwa go dira ditiro tsa ditlhabololo tsa metse. Gore ditlhabololo di nne teng, di tswelele pele, ke gore madi a nne teng.
Fa madi a se yo, go nna thata gore ditlhabololo di ka tswelela. Mme a a bolelwang a kolotiwa a le mantsi jaana, go bo go raya gore, a bofelela dikomiti mabogo ka kwa morago; ga di kgone go dira sepe. Se se botlhoko e nne gore, e tlaa re komiti e sa kgone go dira, e nyadiwe, e bonwe e se komiti ya sepe.
Mme tota e leka, fela e gogelwa morago ke batho bangwe, bangwe ba bone jaaka re utlwa, e le beng gae. Go nne botlhoko thata fa le bone bao, ba ka tsena mo shomong ja go nyatsa komiti ba re ga e dire sepe. E bo e ka dira jang, ba sa e neye se e tshwanetseng go dira ka sone?
Seo, ba se itibatse. Polelo ya re, ka sone seemo sa go nna jaana, matlo mangwe kwa Maunatlala a ne a shafadiwa ka madi mangwe a ditlhabololo mme a se ka a felela ka komiti ga e na madi. Motswana a re, se, ke poela morago.
Ga re a tsamaela gope kgakala, re ntse re ikamile Dikgang (Daily News/Phalane 05 2018) mme re fitlhela pego e ya Dikomiti tsa Ditlhabololo tsa Mosweu, le metse e mengwe e e bolelwang, mo go yone. Fa e bua ka fa dikomiti tse di lekang ka teng go batla madi a a kolotiwang ale, Dikgang/Daily News ya re;
‘Kwa Maunatlala gone…..go kolotiwa dikete…..mme maiteko a go phutlha dikoloto ga a tswe dipe.’
Re nne re re, tlhoma temana e matlho mme o tlaa bona lefoko ‘phutlha.’ Re botse gore, wena wa reng ka lefoko le; a le dirisitswe sentle? Re re, nnyaa, Setswana ga se na lefoko la go nna jaana.
Nnyaa, Setswana ga se bue jalo. Fa re kokoanya, re kgobokanya, ga re re, re a phutlha. Ra reng? Ra re, re a phutha, ‘l’ yo o mo go phutlhama yole, re mo latlhe. Re re, Morwadi o phutha marotse kwa tshimong; Purere o ile go phutha dikgomo go tla go di gorosa. Jaanong, a re itse jalo gore, fa godimo fale, lefoko la nnete ke go phutha, e seng go phutlha.
Ke leo gape
Bangwe ba ka botsa gore Borwa ke mang
Ka tsebe gone a reng? (2)
Ka tsebe gone a reng?
Gompieno o bonye dife?
Mafoko ao, a a kgaogana
Sekole ga se se potlana
A re o sekegele tsebe
A go ntse jalo?
Foo, ga re bue Setswana
Thoko ga se tiro
Re amogela gore ke phoso
A re tlhotlhore kgetsi
Re ntse re bua ka 'go jela…..'
A re se re 'di efa'
Lefoko leo ga le reye batsadi
Motho ga a tswe yo mongwe tema
Leo ga le kgaoganngwe
Ga se 'Dikoko ga di ke...'
Lefoko leo ke lesupi